དེ་ནས་ལོ་ཞིག་ལ་བུ་མོ་ཕ་ཡུལ་དུ་ལོག་རྒྱུ་མ་བྱུང་ཞིང་ཁོ་མོའི་གྲིབ་གཟུགས་ཙམ་ཡང་གཏན་ནས་མཐོང་རྒྱུ་རིག་རྒྱུ་མེད་པར་གྱུར།རྗེས་སུ་རི་དྭགས་རྔོན་མཁན་ཚོས་རྔ་རྔོག་སྤྲིན་ལྟར་བཀླུབས་པའི་མཛེས་སྡུག་ཡིད་འོང་གི་རྒོད་མ་ཞིགརྟ་གསེབ་དེའི་འཁྲིས་ན་རང་དབང་གི་བང་དང་བཅས་རི་ལུང་ཀུན་ཏུ་བག་ཡངས་སུ་རྒྱུ་བ་མཐོང་སྟེ་ན་རེ།བུ་མོ་རྟ་ཁྱུ་དེ་དག་ལས་གཅིག་གི་རྣམ་ཤེས་སུ་གྱུར་ཡོད་པ་ཐག་གིས་ཆོད་དོ་ཅེས་ཕན་ཚུན་ལ་བདེན་ལྕོག་ལྕོག་གིས་བཤད།ཡུལ་དེའི་མི་ཚོས།ང་ཚོ་ལ་རྟ་དང་མིའི་དབར་ན་བརྩེ་དུང་ཤིན་ཏུ་ཟབ་པའི་གཉེན་ཉེའི་འབྲེལ་བ་ཡོད་པར་དྲན་ན་སེམས་ཁོང་དགའ་སྤྲོས་ཁྱབ་ཡོང་ལ།རླུང་ལྟར་བསྐྱོད་བཞིན་པའི་རྟ་ཁྱུའི་རང་དབང་བག་ཡངས་ཀྱི་བང་རྩལ་དེ་མཐོང་ན།རང་ཅག་ལ་བརྗོད་ཀྱིས་མི་ལངས་པའི་སྤྲོ་སེམས་གསར་བ་སྟེར་ཡོང་ཞེས་དགའ་དཀྲོག་དཀྲོག་གིས་ཐལ་ལོ།།